【三T】$500萬三T最緊要機動
2024年05月18日 19:00
東網電視
更多新聞短片
今次賽事三T多寶累積$221萬，預計$10一注獨中派$500萬。今次賽事採用狹窄的C+3欄，以近期賽事前置馬佔盡上風計，今次亦不宜拗頸。頭關「鑽石星空」今季3月尾方出道，陣上表現卻是進步三級跳，初出跟前得第5，之後留後追回第2，以為後上跑法會啱此駒，但上仗竟可跟守第2位，直路一發力即輕勝而回，一來跑法夠彈性毋須受制肘，二來亦見馬匹表現不斷進步，今次排1檔求三甲應不難。次關形勢極其平均，不宜揸膽，5匹互串會較安全。其中半冷可留意「夢照發」，本身跑法夠機動之外，亦有2000米長力，今次同場快馬不多，此駒走順對手不易追。